དགའ་ལྡན་པར་མཚོན་ན།མཁས་པ་དང་།གྲུབ་པ་ཐམས་ཅད་ཀྱི་གཙུག་རྒྱན་དུ་གྱུར་པ་རྒྱལ་མཆོག་ལྔ་པ་ཆེན་པོ་ངག་དབང་བློ་བཟང་རྒྱ་མཚོ་དང་།རྒྱལ་མཆོག་དྲུག་པ་ཚངས་དབྱངས་རྒྱ་མཚོ།སྡེ་སྲིད་སངས་རྒྱས་རྒྱ་མཚོ་སོགས་ཡོངས་སུ་གྲགས་པའི་རྫོགས་ཆེན་གྱི་རིག་འཛིན་མང་དུ་བྱོན་ཅིང་།དེ་དག་གི་གསུང་དང་སློབ་བརྒྱུད་སོགས་ད་ལྟའི་བར་དུ་རྒྱུན་མ་ཆད་པར་བཞུགས་པས་མཚོན།དགེ་ལུགས་ཡིན་ཚད་རྫོགས་ཆེན་དང་།དགའ་ལྡན་བའི་བསྟན་འཛིན་ཡིན་ཚད་རྫོགས་ཆེན་པ་མིན་ནའང་།དགའ་ལྡན་པའི་ཁྲོད་དུ་རྫོགས་ཆེན་གྱི་བསྟན་པ་ཡང་དག་བཞུགས་ཡོད་པ་གསལ་པོར་མཁྱེན་ཐུབ།དེ་འདྲ་ཡིན་ཙང་བོད་ཀྱི་གྲུབ་མཐའ་ཆེན་པོ་ཁག་ཚང་མའི་ནང་དུ་རྒྱ་ཆེ་ཆུང་ཙམ་མ་གཏོགས།རྫོགས་པ་ཆེན་པོའི་བསྟན་པ་དངོས་མེད་པ་ཞིག་མེད།གྲུབ་མཐའ་ཆེ་ཁག་ཚང་མའི་ནང་དུ་ཡོད་པ་ཡིན་ཙང་།བོན་དང་རྙིང་མའི་སྒེར་ཆོས་འདྲ་པོ་ཞིག་ཏུ་ངོས་འཛིན་བྱས་ན་འགྲིག་གི་མེད་པ་དེ་ག་ནས་ཐག་ཆོད་པ་རེད།